ཟླ༣པའི་ཚེས༥ཉིན་གྱི་ཞོགས་པའི་ཆུ་ཚོད༩སྟེང་།ཀྲུང་གོའི་མི་དམངས་རྒྱལ་ཡོངས་མི་དམངས་འཐུས་མི་ཚོགས་ཆེན་སྐབས་བཅུ་གཉིས་པའི་ཚོགས་ཐེངས་གསུམ་པ་པེ་ཅིང་མི་དམངས་ཚོགས་ཆེན་ཁང་དུ་དབུ་ཕྱེ་ཞིང་།རྒྱལ་སྲིད་སྤྱི་ཁྱབ་ཁང་གི་ཙུང་ལི་ལི་ཁེ་ཆང་གིས་སྲིད་གཞུང་ལས་དོན་གྱི་སྙན་ཞུ་ཕུལ།སྙན་ཞུ་རུ་མང་ཚོགས་ཀྱི་རྩ་བའི་དགོས་མཁོ་ནི་བདེ་ཐང་ཡིན་པས་ང་ཚོས་ནད་འགོག་སྔར་ལས་ཤུགས་སྣོན་རྒྱག་པ་དང་།ཀྲུང་དབྱིའི་སྨན་བཅོས་དང་མི་རིགས་སྨན་བཅོས་ལས་དོན་ལ་ཆུ་བོའི་རྒྱུན་བཞིན་ཧུར་བརྩོན་བྱེད་པ་དང་།འཆར་ལྡན་བུ་བཙའི་ཞབས་འདེགས་དོ་དམ་གྱི་བསྒྱུར་བཅོས་ཐད་ལ་སྐུལ་འདེད་བཅས་བྱས་ཏེ་སྨན་བཅོས་འཕྲོད་བསྟེན་གྱི་ཆུ་ཚད་གོང་དུ་སྤེལ་ནས་བདེ་ཐང་གི་ཀྲུང་གོ་ཞིག་བསྐྲུན་དགོས་ཞེས་བསྟན།